wickkiey/tamil-wikipedia-chunked huggingface dataset:
# கர்சன்பாய் படேல்

**கர்சன்பாய் கோதிதாசு படேல்** (*Karsanbhai Khodidas Patel*) (பிறப்பு 1945, இரப்பூர், மெக்சனா, குசராத்து ) இவர் ஓர் இந்தியத் தொழிலதிபர் ஆவார். இவர், சீமைக்காரை, சவர்க்காரம், சோப்புகள் மற்றும் ஒப்பனைப் பொருட்கள் போன்ற முக்கியப் பொருட்களுடன் ரூ.42,500 கோடி மதிப்புள்ள கொண்ட நிர்மா குழுமத்தை நிறுவியவராவார். 2017 ஆம் ஆண்டில் போர்ப்ஸ் பத்திரிக்கை இவரது நிகர மதிப்பை 4.9 பில்லியன் அமெரிக்க டாலர்களாக பட்டியலிட்டது, அவருக்கு கல்வியில் ஆர்வம் இருந்தது. மேலும் முன்னணி பொறியியல் கல்லூரி / பல்கலைக்கழகத்தின் முன்னணி மருந்தியல் கல்லூரி (நிர்மா மருந்தியல் தொழில்நுட்ப நிறுவனம்) போன்றவற்றை நிறுவினார்.
# கர்சன்பாய் படேல்

## வாழ்க்கை

வடக்கு குசராத்தில் இருந்து ஒரு விவசாயக் குடும்பத்தில் பிறந்த இவர் தனது வேதியியலில் இளங்கலை அறிவியல் பாடத்தை 21 வயதில் முடித்து, பின்னர் ஓர் ஆய்வக தொழில்நுட்ப வல்லுநராகப் பணியாற்றினார். முதலில் லால்பாய் குழுவின் அகமதாபாத்தில் உள்ள நியூ காட்டன் ஆலையில், பின்னர் மாநில அரசின் புவியியல் மற்றும் சுரங்கத் துறை ஆகியவற்றில் பணியாற்றினார்.
# கர்சன்பாய் படேல்

## தொழில்

1969 ஆம் ஆண்டில், தனது வீட்டின் பின்பக்கம் இவர் சவர்க்காரப் பொடியை தானே தயாரித்து விற்கத் தொடங்கினார். இது இவரது அலுவலக நேரத்திற்குப் பிந்தைய வணிகமாகும். தன்னந்தனியே வீட்டுக்கு வீடு மிதிவண்டியில் சென்று ஒரு கிலோ பொடி மூன்று ரூபாய்க்கு விற்றார். இது ஓர் உடனடி வெற்றியானது. இவர் தனது சவர்க்காரத்திற்கு தனது மகளின் பெயரான நிருபமா என்பதை நிர்மா எனப் பெயரிட்டார். மூன்று ஆண்டுகளுக்குப் பிறகு, இவர் தனது வேலையை விட்டு விலகும் அளவுக்கு நம்பிக்கையுடன் இருந்தார். பின்னர் இவர் கூறினார், “என் குடும்பத்தில் இதுபோன்ற எந்த முன்னுதாரணமும் இல்லாததால், இந்த முயற்சி தோல்வியின் பயத்துடன் போராடியது. ஆனால் வடக்கு குசராத்தைச் சேர்ந்த விவசாயிகள் தங்கள் நிறுவன ஆர்வத்திற்கு பெயர் பெற்றவர்கள்.” இவர் அகமதாபாத் புறநகரில் உள்ள சிறிய பட்டறையில் கடையினை அமைத்தார். நிர்மா என்ற பொருள் குசராத் மற்றும் மகாராட்டிராவில் விரைவாக தன்னை நிலைநிறுத்தியது.
# கர்சன்பாய் படேல்

## வெற்றி

சவர்க்காரத்தின் உயர் தரம் மற்றும் குறைந்த விலை பெரும் மதிப்புக்காக தயாரிக்கப்பட்டது. ஓர் இல்லத்தரசியின் விருப்பமாக எடுக்கப்பட்ட விளம்பர பாடல்களால் தூண்டப்பட்ட, நிர்மா சவர்க்காரச் சந்தையில் புரட்சியை ஏற்படுத்தி, சவர்க்காரத் தூளுக்கு பொருளாதாரத்தில் முற்றிலும் புதிய பிரிவை உருவாக்கியது. அந்த காலத்தில், சவர்க்கார உற்பத்தியில் பன்னாட்டு நிறுவனங்களின் ஆதிக்கம் இருந்தது. இந்துஸ்தான் யூனிலீவர் நிறுவனத்தின் சர்ப் ஒரு கிலோவுக்கு 13 ரூபாய் என்ற விலையில் விற்கப்பட்டு வந்தது.. ஒரு தசாப்தத்திற்குள், நிர்மா இந்தியாவில் அதிக விற்பனையான பொருளாக மாறியது. உற்பத்தி உழைப்பு மிகுந்ததாக இருந்ததால், இவரும் ஒரு முன்னணி முதலாளியாக ஆனார் (2004இல் 14,000 பேருக்கு வேலை.) சில பாஸ்பேட்டுகள் இல்லாமல் தயாரிக்கப்பட்ட, நிர்மாவும் சற்றே சூழல் நட்புடன் இருந்தது.  
பொருளாதாரம் சார்ந்த சவர்க்காரங்களில் அதன் தலைமையை நிறுவிய பின்னர், நிர்மா பிரீமியம் பிரிவில் நுழைந்தது. குளியலறை சவர்க்காரத்தை அறிமுகப்படுத்தியது. ஷாம்பு மற்றும் பற்பசையில் முயற்சி மேற்கொள்ளப்படதில் வெற்றிகரமாக இல்லை. ஆனால் உண்ணக்கூடிய சுத் உப்பு சிறப்பாக செயல்படுகிறது. லைஃப் பாய் மற்றும் லக்ஸ் சவர்க்கரங்களுக்குப் பின்னால், முன்னணி சோப்புகளில் ஒன்று *நிர்மா பியூட்டி சோப்* இருக்கிறது. ஒட்டுமொத்த நிர்மாவிற்கு சோப்பு கேக்குகளில் 20% சந்தைப் பங்கும், சவர்க்காரங்களில் 35% சந்தைப் பங்கும் உள்ளது. அண்டை நாடுகளிலும் நிர்மாவின் வெற்றிகரமான செயல்பாடுகள் உள்ளன.
# கர்சன்பாய் படேல்

## கல்வி நிறுவனங்கள்

1995 ஆம் ஆண்டில், இவர் அகமதாபாத்தில் நிர்மா தொழில்நுட்ப நிறுவனத்தைத் தொடங்கினார். இது குசராத்தில் ஒரு முன்னணி பொறியியல் கல்லூரியாக வளர்ந்தது. ஒரு மேலாண்மை நிறுவனத்தைத் தொடர்ந்து, முழு கட்டமைப்பையும் நிர்மா கல்வி மற்றும் ஆராய்ச்சி அறக்கட்டளையின் மேற்பார்வையில் 2003 இல் நிர்மா அறிவியல் மற்றும் தொழில்நுட்ப பல்கலைக்கழகத்தின் கீழ் ஒருங்கிணைக்கப்பட்டது. தொழில் முனைவோருக்கு பயிற்சி அளிப்பதை நோக்கமாகக் கொண்ட நிர்மலாப்ஸ் கல்வித் திட்டம் 2004 இல் தொடங்கப்பட்டது.
# கர்சன்பாய் படேல்

## குடும்பம்

இவரது இரண்டு மகன்கள், மகள் மற்றும் மருமகன் இப்போது நிர்மா அமைப்பில் முன்னணி பதவிகளில் உள்ளனர்: ராகேஷ் கே படேல் கொள்முதல் மற்றும் தளவாடங்களை கவனித்து வருகிறார். கிரண் கே படேல், தலைமை சந்தைப்படுத்தல் மற்றும் நிதி, கல்பேசு படேல் மனித வளம் மற்றும் சுகாதாரத் துறையில் (நர்லைஃப் ஹெல்த்கேர்) இருக்கிறார்.
# கர்சன்பாய் படேல்

## விருதுகள் மற்றும் அங்கீகாரம்

- 2009 ஆம் ஆண்டில், போர்ப்ஸ் பத்திரிகை வெளியிட்ட இந்தியாவின் பணக்காரர்களின் பட்டியலில் கர்சன்பாய் # 92 இடத்தைப் பிடித்தார். .
- 2001 ஆம் ஆண்டில், புளோரிடா அட்லாண்டிக் பல்கலைக்கழகத்தால் இவருக்கு கௌரவ முனைவர் பட்டம் வழங்கப்பட்டது. இவரது விதிவிலக்கான தொழில்முனைவோர் மற்றும் தொண்டுப்பணிகளை அங்கீகரித்தது.
- 1990 ஆம் ஆண்டில், புது தில்லியில் உள்ள சிறிய அளவிலான தொழில்கள் சங்கத்தின் கூட்டமைப்பு இவருக்கு 'உத்யோக் ரத்னா' விருதை வழங்கியது. குசராத் வணிக நிறுவனங்களின் கூட்டமைப்பு இவரை 'எண்பதுகளின் சிறந்த தொழிலதிபர்' என்று பாராட்டியது. எண்ணெய்கள், சோப்புகள் மற்றும் சவர்க்காரங்களுக்கான மேம்பாட்டு அமைப்பின் தலைவராக இரண்டு முறை பணியாற்றியுள்ளார்.
- இவருக்கு 2010 ஆம் ஆண்டிற்கான பத்மசிறீ விருது வழங்கப்பட்டுள்ளது. இந்த விருதை இந்தியக் குடியரசுத் தலைவர் பிரதிபா பாட்டில் வழங்கினார்.
- இவர் சூன் 7, 2013 அன்று 40 கோடி செலவில் ஆறு இருக்கைகள் கொண்ட வானூர்தி ஒன்றை வாங்கினார் என்றும் அறிவிக்கப்பட்டது. அதானி குழுமத்தின் தலைவர் கௌதம் அதானி மற்றும் சைடசு குழுமத்தின் விளம்பரதாரர் பங்கஜ் படேல் ஆகியோருக்குப் பிறகு, இவர் அகமதாபாத்தை தளமாகக் கொண்ட மூன்றாவது தொழிலதிபர் ஆவார்.
- 2017 ஆம் ஆண்டில், இந்தியாவின் பணக்காரர்களின் பட்டியலில் ( 640 மில்லியன் அமெரிக்க டாலர்), போர்ப்ஸ் பத்திரிகை கர்சன்பாய் # 38 வது இடத்தைப் பிடித்தார்.
- 2019 ஆம் ஆண்டில் போர்ப்ஸ் பத்திரிகையின் இந்தியாவின் பணக்காரர்களின் பட்டியலில் கர்சன்பாய் # 30 வது இடத்தைப் பிடித்தார். ( 3.9 பில்லியன் அமெரிக்க டாலர்)
# திருமுடி ந. சேதுராமன்

**திருமுடி ந. சேதுராமன்** பிறப்பு: ஜனவரி 24 1923) இறப்பு : டிசம்பர் 23 1979) ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார்.இவர் 1965 முதல் 1967 வரை புதுச்சேரியின் துணை மேயர் ஆகவும் இருந்துள்ளார்.1967 இல் புதுச்சேரி தொகுதியிலிருந்து, இந்திய தேசிய காங்கிரஸ் கட்சியின் சார்பில் போட்டியிட்டு, மக்களவை உறுப்பினராகத் தேர்ந்தெடுக்கப்பட்டார்.இவர் புதுச்சேரி சட்டமன்ற தொகுதிக்கு இரு முறை சட்டமன்ற உறுப்பினராக தேர்ந்தெடுக்கபட்டுள்ளார்
# அஜனூர்

**அஜனூர்** (***Ajanur*)** என்பது இந்தியாவின், கேரள மாநிலத்தின், காசர்கோடு மாவட்டத்தில் இதே பெயரிலான கிராம ஊராட்சியைச் சேர்ந்த ஒரு ஊராகும். இது காசர்கோடு மாவட்டத்தில் ஐந்தாவது பெரிய நகராகும்.
# அஜனூர்

## அஜனூரும் காஞ்ஞங்காடும்

காஞ்ஞங்காடு நகரத்தின் சில பகுதிகள் அஜனூர் பஞ்சாயத்து நிர்வாக பிரிவின் கீழ் உள்ளன. அதேசமயம் இதன் புறநகர் பகுதிகளானது காஞ்ஞங்காடு நகரத்தின் ஒரு பகுதியாகவும் தொடர்கிறது.  
அஜனூர் காஞ்ஞங்காடு நகருக்கு வடக்கே அமைந்துள்ளது. இது கன்னியாகுமரி-பனவேல் சாலையில் சுமார் 5 கி.மீ தூரத்திற்கு 28 &nbsp; கி.மீ. <sup>2</sup> பரப்பளவைக் கொண்டுள்ளது. 2001 ஆம் ஆண்டு இந்திய மக்கள் தொகை கணக்கெடுப்பில் இந்த ஊரின் மொத்த மக்கள் தொகை 42,467 ஆக பதிவாகியுள்ளது, இங்கு மக்கள் தொகை அடர்த்தியானது ஒரு சதுர கி.மீட்டருக்கு 1,526 என்று உள்ளது.
# அஜனூர்

## உள்ளூர் நிர்வாக வார்டுகள்

அஜனூர் பஞ்சாயத்து பின்வரும் 23 கிராமங்கள் அல்லது "வார்டுகளை" கொண்டுள்ளது:
| 1 | இராவணேஷ்வரம் | 2,546 |
| --- | --- | --- |
| 2 | இராமகிரி | 2,377 |
| 3 | வேலஸ்வரம் | 2,356 |
| 4 | மடியன் | 2,678 |
| 5 | மணிகோத் | 1,775 |
| 6 | அடோட் | 1,908 |
| 7 | பெல்லிகோத் | 2,326 |
| 8 | கட்டுகுளங்கரா | 2,190 |
| 9 | மாவுங்கல் | 2,188 |
| 10 | ராம்நகர் | 2,128 |
| 11 | பல்லட் | 1,868 |
| 12 | கிஷக்கும்காரா | 2,080 |
| 13 | துலிச்சேரி | 2,204 |
| 14 | அதினல் | 2,634 |
| 15 | இத்தம்மல் | 3,010 |
| 16 | கோலவயல் | 3,015 |
| 17 | அஜனூர் கடற்கரை
(அஜனூர் கடற்புரம்) | 3,370 |
| 18 | முத்தும்தலா | 3,200 |
| 19 | மட்டுமல் | 3,405 |
| 20 | மல்லிகமட் | 2,933 |
| 21 | சித்தாரி |  |
| 22 | பாரிக்காடு |  |
| 23 | முக்கூடு | } |
# அஜனூர்

## குறிப்பிடத்தக்க நபர்கள்

அஜனூரானது கவிஞர் பி. குஞ்ஞிராமன் நாயரின் பிறப்பிடமாகும், அவரின் தம்பி பி. கிருஷ்ணன் நாயர் இந்த பஞ்சாயத்தின் முதல் தலைவராக இருந்தார்.  
சோசலிச கட்சித் தலைவர் முதல்வர் பத்மநாபன் நாயருக்கும் அஜனூரில் வீடு இருந்தது.
# அஜனூர்

## வழிபாட்டு தலங்கள்

மடியன் கூலம் கோயில் என்ற கோயில் அஜனூரில் அமைந்துள்ளது . கோயிலின் முதன்மைத் தெய்வம் பத்ரகாளி ஆவார். இக்கோயிலில் தக்ஷயாகம், பலாழிமதனம், சீதாசுயம்வரம் போன்ற புராண காட்சிகள் மரவேலைப்பாடுகளில் செதுக்கபட்டுள்ளன. இக்கோயிலில்ல் ஆண்டு விழாவான *பட்டுசத்சவம்* ஒன்பது நாட்கள் நடக்கின்றன. அச்சமயம் பல பண்பாட்டடு நிகழ்வுகள் நடக்கின்றன. இந்த ஊரில் இந்தக் கோயிலைத்தவிர ஒரு தேவாலயமும், 13 பள்ளிவாசல்களும் உள்ளன.
# அஜனூர்

## கல்வி

அஜனூரில் அரசு. மேல்நிலைப்பள்ளி, இராவணேஷ்வரம், மகா கவி பி. குன்ஞ்ஞிராமன் நாயர் நினைவு உயர்நிலைப்பள்ளி, இக்பால் உயர்நிலைப்பள்ளி மற்றும் கிரசண்ட் ஆங்கில வழி நடுநிலைப் பள்ளி.
# அஜனூர்

## போக்குவரத்து

உள்ளூர் சாலைகள் தேசிய நெடுஞ்சாலை.66 ஐயுடன் இணைகின்றன. இது வடக்கில் மங்களூரையும் தெற்கில் கோழிக்கட்டையும் இணைக்கிறது. அருகிலுள்ள தொடருந்து நிலையம் மங்களூர்- பாலக்காடு பாதையில் உள்ள காஞ்ஞங்காடு தொடருந்து நிலையம் ஆகும். அருகில் உள்ள வானூர்தி நிலையங்கள் மங்களூரு பன்னாட்டு வானூர்தி நிலையம் மற்றும் கோழிக்கோடு பன்னாட்டு வானூர்தி நிலையம் போன்றவை ஆகும்.
# கபீல் கடற்கரை

**கபீல் கடற்கரை** (*Kappil Beach*) என்பது இந்தியாவின், கேரள மாநிலத்தின், காசர்கோடு மாவட்டத்தில் உள்ள ஒரு கடற்கரை ஆகும். இந்த கடற்கரை கேரளத்தின் பேக்கால் கோட்டையிலிருந்து ஆறு கி.மீ. தொலைவில் உள்ளது.  
சுமார் இருபத்தைந்து ஏக்கர் நிலப்பரப்பை கொண்ட இந்த கடற்கரை ஓய்வெடுக்கவும் இரசிக்கவும் மிக ஏற்ற இடமாகும். வெள்ளி மணல் பரவிய இது ஓதுக்குப்பறமாக உள்ளது. இந்த கடற்கரையானது தோப்புகள் சூழ்ந்து காணப்படுகிறது.  
இதன் அருகிலுள்ள வானூர்தி நிலையமாக மங்களூர் வானூர்தி நிலையமாகும். இது காசர்கோடு நகரத்திலிருந்து சுமார் 50 கி.மீ. தொலைவில் உள்ளது.
# எம். காத்தமுத்து

**எம். காத்தமுத்து** ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் இந்தியப் பொதுவுடைமைக் கட்சியைச் சேர்த்தவர். 1971-ஆம் ஆண்டுகளில் நடந்த இந்திய மக்களவைத் தேர்தலில், நாகப்பட்டினம் தொகுதியில் இருந்து, இந்தியப் பொதுவுடைமைக் கட்சியின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# சாந்திதாசு சாவேரி

**சாந்திதாசு சாவேரி** *(Shantidas Jhaveri)* (1580 கள்-1659) இவர் முகலாயர் காலத்தில் ஒரு செல்வாக்குமிக்க இந்திய நகைக்கடையாளராகவும், பொன் வர்த்தகராகவும், பணக்காரராகவும் இருந்துள்ளார். இவர், 17ஆம் நூற்றாண்டில் அகமதாபாத் நகரில் பணக்கார வணிகராக இருந்தார். இவர் தனது தந்தையின் நகை சில்லறை வணிகத்தை விரிவுபடுத்தினார்.
# சாந்திதாசு சாவேரி

## வணிக நடவடிக்கைகள்

இவர், முகலாய அரச குடும்பம், பிரபுக்கள் உட்பட பணக்காரர்களுக்கு நகைகளை சில்லறை விற்பனை செய்தார். பேரரசர் ஜஹாங்கீர் மற்றும் தாரா சிக்கோவின் அனுமதியின் பேரில் முகலாய அரச குடும்பத்திற்கு நகைகளை வழங்குமாறு கேட்டுக் கொண்டதாகக் குறிப்பிடுகின்றனர். 1639ஆம் ஆண்டில், நூர் ஜகானின் சகோதரரும், மும்தாசு மகாலின் தந்தையான அசாப் கான் என்பவர் இவரிடமிருந்து அதிக அளவிலான நகைகளை வாங்கினார். அவர் இறந்த பிறகு, பேரரசர் ஷாஜகான் இவரிடம் நகைகளைத் திரும்பப் பெற்றுக்கொண்டு பணத்தை திருப்பித் தருமாறு கட்டாயப்படுத்தினார்.  
இவர் ஐரோப்பிய நிறுவனங்களுடனும் (பிரித்தானிய கிழக்கிந்திய நிறுவனமும் டச்சு கிழக்கிந்திய நிறுவனமும் ), பாரசீக மற்றும் அரபு வர்த்தகர்களுடனும் கிராம்பு போன்ற பொருட்களை வர்த்தகம் செய்தார். செப்டம்பர் 1635இல், இவரும் சூரத்து மற்றும் அகமதாபாத்தைச் சேர்ந்த வேறு சில வணிகர்களும் தங்கள் பொருட்களை ஆங்கிலக் கொள்ளையர்களிடம் இழந்தனர். இவர் தனது செல்வாக்கையும் அரசியல் தொடர்புகளையும் பயன்படுத்தி இழப்பை மீட்டெடுத்தார்.  
இவர் ஒரு பணக்காரராக மிகவும் செல்வாக்கு பெற்றிருந்தார். இந்தியாவில் டச்சு கிழக்கிந்திய நிறுவனத்திற்கு கடன் கொடுத்த மூலதனத்தின் பெரும்பகுதி இவரது நெருங்கிய கூட்டாளியான விர்ஜி வோராவிடமிருந்து வந்தது. இவர்கள் கூட்டணி இவருக்கு சிறந்த இலாபத்தையும், தங்கத்தின் மூலம் நல்ல வருவாயும் பெற்றுத்தந்து இவரை ஒரு செல்வந்தராக மாற்றின.
# சாந்திதாசு சாவேரி

## முகலாய அதிகாரிகளுடனான உறவுகள்

அரச குடும்பத்தின் நகைக்கடைக்காரராக, இவருக்கு முகலாய அரண்மனையின் அணுகல் இருந்தது. நவீன சமண பாரம்பரியப்படி பேரரசர் ஷாஜகான் இவரை மாமா (தாய்வழி மாமா) என்று அழைத்ததாகக் கூறப்படுகிறது. ஜஹாங்கிர் இவருக்கு "நாகர்சேத்" (நகரத் தலைவர்) என்ற பட்டத்தை வழங்கியதாக கூறப்படுகிறது. முகலாய அரசவையுடனான இவரது "சிறப்பு உறவுகள்" தொடர்பான இந்த அல்லது வேறு எந்த உரிமைகோரல்களையும் உறுதிப்படுத்த எந்தவொரு சரிபார்க்கக்கூடிய வரலாற்று ஆதாரங்களும் கிடைக்கவில்லை.  
1645 ஆம் ஆண்டில், முகலாய இளவரசர் ஔரங்கசீப் குசராத்தின் ஆளுநராக நியமிக்கப்பட்ட பின்னர், இவரால் கட்டப்பட்ட சிந்தாமணி பார்சவநாத் கோயிலைத் இடித்தார். பிரெஞ்சு பயணி *ஜீன் டி தெவெனோட்* (1666) என்பவரின் கருத்துப்படி, ஔவுரங்கசீப் கோவில் வளாகத்தில் ஒரு மாட்டை பலியிட்டார். கோவிலில் உள்ள அனைத்து சிலைகளின் மூக்கையும் அழித்தார். பின்னர் அந்த இடத்தை குவால்-உல்-இஸ்லாம் (இஸ்லாத்தின் வலிமை) என்ற மசூதி ஒன்றை நிறுவினார். இவர் ஔரங்கசீப்பின் தந்தை பேரரசர் ஷாஜகானிடம் இதைப்பற்றி புகார் செய்தார். 1648 ஆம் ஆண்டில், பேரரசர் ஒரு கட்டடத்தை இவரிடம் ஒப்படைக்க வேண்டும் என்று அறிவித்தார். மேலும் மிஹ்ராப்களுக்கும் (மசூதி சுவர்களில் உள்ள இடங்கள்) மற்றும் அசல் கோயில் கட்டிடத்தின் எஞ்சிய பகுதிகளுக்கும் இடையில் ஒரு சுவர் எழுப்பப்பட வேண்டும் என்று அறிவித்தார். மசூதி வளாகத்தில் தங்க வைக்கப்பட்டுள்ள முஸ்லிம் பக்கிரிகளை அகற்ற வேண்டும் என்றும், கோவிலில் இருந்து எடுத்துச் செல்லப்பட்ட பொருட்கள் மீட்டெடுக்கப்பட வேண்டும் என்றும் அறிவித்தார்.  
ஔரங்கசீப் பேரரசர் ஆன பிறகு, வணிக சமூகத்தில் இவரது செல்வாக்கை ஒப்புக் கொண்டார். 1657ஆம் ஆண்டில், ஷாஜகானின் மகன் முராத் பக்ச் இவருக்கு ரூ. 550,000 அளித்தார். ஷாஜகான் இறந்த பிறகு, ஔரங்கசீப் முராத்தை சிறையில் அடைத்தார். சாந்திதாஸ் புதிய சக்கரவர்த்தியிடமிருந்து தனது வணிகத்தை பாதுகாக்க முடிந்தது. ஏகாதிபத்திய திவான் ரஹ்மத் கானுக்கு கடன் மீட்டெடுப்பின் ஒரு பகுதியாக அரச கருவூலத்தில் இருந்து 100,000 ரூபாய் வழங்கினார். அகமதாபாத்தில் உள்ள வணிகர்களுக்கும் பிற குடிமக்களுக்கும் பேரரசரின் நல்லெண்ணத்தை தெரிவிக்கும்படி அவுரங்கசீப் ஒரு பர்மானை அனுப்பினார். ஜெர்மன் சாகச வீரர் *ஜோஹன் ஆல்பிரெக்ட் டி மண்டெல்ஸ்லோ* போன்ற வெளிநாட்டு பயணிகளின் எழுத்துகளில் இந்த கோயில் விவரிக்கப்பட்டுள்ளது. இவரது அறப்பணிகள் இவரது சொந்த சமண சமூகத்திற்கு அப்பால் நீடிக்கப்பட்டதாகத் தெரியவில்லை.  
சமகால மத அரசியலிலும் இவர் பங்கேற்றார். அந்த காலத்தில், சுவேதாம்பர சமணப் பிரிவினுள் பல சமண பிரிவுகள் இருந்தன. இவர் சாகர் பிரிவைச் சேர்ந்தவர். இவரது நெருங்கிய நண்பரான சாகர் பிரிவின் துறவி முக்திசாகர் 1625 ஆம் ஆண்டில், இவர் கட்டிய சிந்தாமணி பார்சவநாத் கோவிலில் ஒரு சிலையை நிறுவினார். முக்திசாகர் ஒரு ஆச்சாரியராக (சமண ஒழுங்கின் மிக உயர்ந்த தலைவர்) ஆக வேண்டும் என்று இவர் விரும்பினார். ஆனால் அந்த கோரிக்கையை தப்பா பிரிவைச் சேர்ந்த மூத்த ஆச்சாரியர் விஜயதேவ சூரி மறுத்துவிட்டார். 1601 ஆம் ஆண்டில் விஜயதேவா ஆச்சாரியர் பதவிக்கு உயர்த்தப்பட்டதில் முக்கியப் பங்கு வகித்த கம்பேவைச் சேர்ந்த வணிகர் சிறீமல்லாவின் உதவியை இவர் நாடினார். அவரது செல்வாக்கால் முக்திசாகர் 1630 ஆம் ஆண்டில் "ராஜசாகர்" என்ற பெயரில் ஆச்சாரியராக நியமிக்கப்பட்டார். பாலிதானா கோயில்கள் பின்னர் சமணர்களின் முக்கிய யாத்திரை மையமாக உருவெடுத்தது.
# சாந்திதாசு சாவேரி

## மரபு

இவரின் பேரனான குசால்சந்த் (1680–1748) ஒரு முக்கிய வணிகராக இருந்தார். மேலும் அகமதாபாத்தை சூறையாடலில் இருந்து காப்பாற்ற மராட்டியர்களுக்கு ஒரு மீட்புத் தொகையை செலுத்தினார். குசால்சந்தின் மகன் வாகாத்சந்த் (1740-1814) ஒரு குறிப்பிடத்தக்க தொழிலதிபர் ஆவார். நவீன இந்தியாவின் கஸ்தூரிபாய் லால்பாய் குடும்பம், அரவிந்த் ஆலைகளை சொந்தமாகக் கொண்டுள்ளது, குசால்சந்தின் பெரிய-பெரிய-பேரன் லால்பாய் தல்பத்பாய் மூலம் இவரது வம்சாவளியைக் கண்டறிந்துள்ளது.
# எஸ். ஜி. முருகையன்

**எஸ். ஜி. முருகையன்** என பொதுவாக அழைக்கப்படுகிற **சித்தமல்லி கோவிந்தன் முருகையன்** ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் இந்தியப் பொதுவுடைமைக் கட்சியை சேர்த்தவர். 1977 ஆம் ஆண்டுகளில் நடந்த இந்திய மக்களவைத் தேர்தலில், நாகப்பட்டினம் தொகுதியில் இருந்து, இந்தியப் பொதுவுடைமைக் கட்சியின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# கோபால்சாமி தென்கொண்டார்

**கோபால்சாமி தென்கொண்டார்** ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் இந்திய தேசிய காங்கிரசுயை <nowiki/>சேர்த்தவர். இந்திய விடுதலைப் போராட்டத்தில் ஈடுபட்ட தியாகி ஆவார். இவர் 1962 ஆம் ஆண்டுகளில் நடந்த இந்திய மக்களவைத் தேர்தலில், நாகப்பட்டினம் தொகுதியிலிருந்து, இந்திய தேசிய காங்கிரசுயின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார் .  
---
# வி. சாம்பசிவம்

**வி. சாம்பசிவம்** ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார்.இவர் இந்திய தேசிய காங்கிரசுயை சேர்த்தவர்.1967 ஆம் ஆண்டுகளில் நடந்த இந்திய மக்களவைத் தேர்தலில், நாகப்பட்டினம் தொகுதியில் இருந்து, இந்திய தேசிய காங்கிரசுயின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.  
---
# தாழை மு. கருணாநிதி

**தாழை மு. கருணாநிதி** ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் திராவிட முன்னேற்றக் கழகத்தை சேர்த்தவர். 1980 ஆம் ஆண்டில் நடந்த இந்திய மக்களவைத் தேர்தலில், நாகப்பட்டினம் தொகுதியிலிருந்து, திராவிட முன்னேற்றக் கழகத்தின்<nowiki/>சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# தாழை மு. கருணாநிதி

## சட்டமன்ற உறுப்பினராக

தாழை மு. கருணாநிதி 1971, 1977ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தலில் திருவாரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எம். மகாலிங்கம்

**எம். மகாலிங்கம் ** ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார்.இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.1984 ஆம் ஆண்டுகளில் நடந்த இந்திய மக்களவைத் தேர்தலில், நாகப்பட்டினம் தொகுதியில் இருந்து, அனைத்திந்திய அண்ணா திராவிட முன்னேற்றக் கழகத்தின்சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# எட்நீர் மடம்

**எட்நீர் மடம்** (*Edneer Mutt*) என்பது கேரளத்தின், காசர்கோடு மாவட்டதில் எட்நீரில் அமைந்துள்ள இந்து சமய துறவிகளுக்கான கல்வி நிறுவனம் ஆகும். இது ஆதிசங்கரரின் முதல் நான்கு சீடர்களில் ஒருவரான தொட்டகாச்சார்யாவின் மரபைச் சேர்ந்தது. இது சமயம், கலாச்சாரம், கலை, இசை, சமூக சேவை ஆகியவற்றில் புகழ்பெற்ற வரலாற்றைக் கொண்டதும், 1200 ஆண்டுகளுக்கும் மேலான அத்வைத பாரம்பரியத்தின் தனித்துவமான ஸ்மார்த்த பகவத பாரம்பரியத்தைப் பின்பற்றும் நிறுவனமும் ஆகும்.  
ஸ்ரீமத் ஜகத்குரு ஸ்ரீ ஸ்ரீ சங்கராச்சாரியார் தொட்டகாச்சார்யா ஸ்ரீ கேசவானந்த பாரதி ஸ்ரீபடங்கலவரூ (எடநீர் சுவாமிஜி எடநீர் சுவாமிகள் / கேரள சங்கிராச்சாரியார் என்றும் அழைக்கப்படுபவர்) என்பவர் எட்நீர் மடத்தின் தற்போதைய தலைவராக உள்ளார். இந்த மடத்தின் தலைவரான கேசவானந்த பாரதி இந்திய அரசியலமைப்புச் சட்டத்தில் அதிகம் குறிப்பிடப்பட்ட பெயர் ஆகும். முழு கேரள மாநிலத்திற்கும் உள்ள ஒரே சங்கராச்சாரியார் இவர்தான். இவர் முறையாக "ஸ்ரீ சங்கராச்சாரியார் தொட்டகாச்சார்யா மகாசம்ஸ்தனம்" என்று அழைக்கப்படுகிறார்.  
எட்நீர் மடமானது கேரள மாநிலத்தின் காசராகோடு மாவட்டத்தின் முக்கியமான சுற்றுலா தலங்களில் ஒன்றாகும்.
# செருவத்தூர்

**செருவத்தூர்** (*Cheruvathur*) என்பது கேரள மாநிலத்தின் காசராகோடு மாவட்டத்தில் உள்ள ஒரு நகரமாகும். இது மாவட்ட தலைமையகமான &nbsp; காசராகோடு நகரிலிருந்து 45 கி.மீ. தொலைவிலும் மாநிலத் தலைநகரான திருவனந்தபுரதிலிருந்து 536 கி.மீ தொலைவிலும் அமைந்துள்ளது.
# செருவத்தூர்

## போக்குவரத்து

இந்த ஊரின் உள்ளூர் சாலைகள் தே.நெ.66 உடன் இணைகின்றன. இந்த நெடுச்சாலையானது வடக்கில் மங்களூரையும், தெற்கில் கண்ணூரையும் இணைக்கிறது. அருகிலுள்ள தொடருந்து நிலையம் மங்களூர்- பாலக்காடு பாதையில் உள்ள செருவதூர் ஆகும் . மங்களூரு பன்னாட்டு வானூர்தி நிலையம் மற்றும் கண்ணூர் பன்னாட்டு வானூர்தி நிலையம் போன்றவை ஆகும்.
# வலியபறம்பா

**வலியபறம்பா** (*Valiyaparamba*) என்பது இந்தியாவின் கேரள மாநிலத்தின், காசர்கோடு மாவட்டத்தில் உள்ள கடலோர தீவு ஆகும்.
# வலியபறம்பா

## அமைவிடம்

வாலியபறம்பாவை முதன்மை நிலப்பரப்பிலிருந்து காவ்வாய் காயல் என்ற நீர்பகுதி பிரிக்கிறது. வலியபறம்பாவானது செருவதூருக்கு தென்மேற்கே ஐந்து கிலோமீட்டர் (3.1 மைல்) தொலைவிலும், வட கேரளத்தின் காசர்கோடு பெக்கலில் இருந்து சுமார் 30 கிலோமீட்டர் (19 மைல்) தொலைவிலும் அமைந்துள்ளது.  இந்தத் தீவு சுமார் பரப்பளவு கொண்டது. 1991 மக்கள் கணக்கெடுப்பின்படி இங்கு 11,917 மக்கள் தொகை இருந்தது. தீவின் முக்கிய வருவாய் ஆதாரமாக வேளாண்மையும், மீன்பிடித்தலும் ஆகும்.
<sup data-ve-ignore="true">&#x5B; *<span title="This claim needs references to reliable sources. (June 2020)">மேற்கோள் தேவை</span>* &#x5D;</sup>
# வலியபறம்பா

## நிலவியல்

வாலியபறம்பா காயலுக்கு நான்கு ஆறுகளின் வழியாக நீர் வந்து சேர்கிறது. இந்த காயலில் ஏராளமான சிறிய தீவுகள் உள்ளன. முதன்மை நிலப்பகுதியிலிருந்து பிரிக்கப்பட்ட ஒரு நிலப்பரப்பான வலியாபறம்பா, மாவட்டத்தின் குறிப்பிடத்தக்க மீன்பிடி மையமாக உள்ளது. கடலை ஒட்டி பேக்கால் கோட்டை உள்ளது. இந்த தீவின் வழியாக ஒரு தேசிய நீர்வழி பாதை செல்கிறது.
# வலியபறம்பா

## கல்வி

இந்தத் தீவில் ஏழு தொடக்கப் பள்ளிகள், ஒரு உயர்நிலைப் பள்ளி, ஒரு மேல்நிலைப் பள்ளி ஆகியன உள்ளன.
# வலியபறம்பா

## போக்குவரத்து

தீவுக்கு முதன்மை நிலப்பகுதியிலிருந்து செல்ல படகு மூலமாகவோ, மாவில கடப்புரம் பாலத்தின் வழியாகவோ செல்லலாம்.  
- அருகிலுள்ள தொடருந்து நிலையம்: கோழிக்கோடு- மங்களூர் பாதையில் உள்ள செருவத்தூர் தொடருந்து நிலையம் ஆகும். இது வலியபரப்பாவில் இருந்து சுமார் தொலைவில் உள்ளது.
- தேசிய நெடுஞ்சாலை (தே. நெ. 17) செருத்தூர் வழியாக செல்கிறது.
- அருகிலுள்ள வானூர்தி நிலையங்கள்: கர்நாடக மாநிலத்தில் உள்ள மங்களூர், இது சுமார் தொலைவில் உள்ளது; கரிபூர் சர்வதேச விமான நிலையம் கோழிக்கோடு, இது சுமார் உள்ளது.
# நூர் சகான்

**நூர் சகான்** *(Nur Jahan)* (பிறப்பு 31 மே 1577 - 18 டிசம்பர் 1645 ) **மெகர்-உன்-நிசா** என்ற பெயருடன் பிறந்த இவர் முகலாயப் பேரரசர் ஜஹாங்கிரின் இருபதாவது (கடைசி) மனைவியாவார்.  
இவர் அக்பரின் கீழ் பணியாற்றிய ஒரு முக்கிய மந்திரியின் மகளாக மெகர்-உன்-நிசா என்றப்பெயரில் பிறந்தார். நூர் சகான் என்பதற்கு 'உலகின் வெளிச்சம்' என்று பொருள்படும். இவர் தனது 17 வயதில் ஒரு முக்கியமான முகலாய மாகாணமான பீகாரின் ஆளுநரான பாரசீகத்தைச் சேர்ந்த் சேர் ஆப்கன் என்பவரை மணந்தார். அக்பரின் மூத்த மகனான இளவரசர் சலீம் (பிற்காலப் பேரரசர் ஜஹாங்கிர்) இவரைக் காதலித்தபோது இவர் ஒரு திருமணமான பெண். அக்பர் இறந்து சலீம் பேரரசர் ஆன இரண்டு ஆண்டுகளுக்குப் பிறகு, சேர் ஆப்கன் இறந்து போனார். துக்கமடைந்த இவர் பேரரசர் ஜஹாங்கீரை திருமணம் செய்ய சம்மதம் தெரிவிப்பதற்கு இன்னும் மூன்று ஆண்டுகள் கடந்துவிட்டன. ஜஹாங்கிர் இவரை ஆழமாக காதலித்திருந்தாலும், அவர்களின் உண்மையான கதை அனார்கலியின் முழு கற்பனையான புராணக்கதையுடன் எந்த ஒற்றுமையையும் கொண்டிருக்கவில்லை.  
பேரரசர் ஜஹாங்கிருடனான இவரது திருமணத்திற்குப் பிறகு, இவர் அதிகாரத்திற்கு விரைவில் உயர்ந்தார். தனது கணவரின் முழுமையான நம்பிக்கையை கொண்டிருந்த ஒரு வலுவான, கவர்ந்திழுக்கும், நன்கு படித்த பெண்மணியாக, முகலாய இராச்சியம் அதன் சக்தி மற்றும் பெருமையின் உச்சத்தில் இருந்த ஒரு காலகட்டத்தில் அரசவையில் மிகவும் சக்திவாய்ந்த மற்றும் செல்வாக்கு மிக்க பெண்மணியாக இருந்தார். தனது கணவரை விட மிகவும் தீர்க்கமான மற்றும் செயல்திறன் மிக்கவராகவும், பதினைந்து ஆண்டுகளுக்கும் மேலாக சிம்மாசனத்தின் பின்னால் இருக்கும் உண்மையான சக்தியாகவும் இருந்ததாக வரலாற்றாசிரியர்களால் கருதப்படுகிறார். எந்தவொரு முகலாய பேரரசும் அதற்கு முன்னும் பின்னும் அனுபவிக்காத சில கௌரவங்களும் சலுகைகளும் இவருக்கு வழங்கப்பட்டன.  
இவரது பெயரில் நாணயங்களைத் தாங்கிய ஒரே முகலாய பேரரசியாக இருந்தார். சக்கரவர்த்தி அரசவையை நடத்தும்போது இவர் அடிக்கடி அங்கு சென்றார். பேரரசருக்கு உடல்நிலை சரியில்லாமல் இருந்தபோது அரசவையை நடத்தினார். எந்தவொரு ஆவணமும் அல்லது உத்தரவும் சட்டப்பூர்வ செல்லுபடியைப் பெறுவதற்கு முன்னர் இவரது ஆய்வு மற்றும் ஒப்புதல் அவசியம் என்பதைக் குறிக்கும் வகையில், பேரரசரின் ஏகாதிபத்திய முத்திரையின் பொறுப்பு இவருக்கு வழங்கப்பட்டது. உத்தரவுகளை பிறப்பிப்பதற்கு முன்னர் பெரும்பாலான விஷயங்களில் பேரரசர் இவரது கருத்துக்களை நாடினார். கணவரிடமிருந்து இத்தகைய சலுகையை பெற்ற மற்றொரு முகலாய பேரரசி இவரது மருமகள் மும்தாசு மகால் ஆவார். அவருக்காக ஷாஜகான் தாஜ் மகாலை ஒரு கல்லறையாகக் கட்டினார். ஆனால், மும்தாசு அரச விவகாரங்களில் அக்கறை காட்டவில்லை. எனவே முகலாய இராச்சியத்தின் ஆண்டுகளில் இவர் தான் பயன்படுத்திய அரசியல் செல்வாக்கிற்காக தனித்துவமானவராகக் கருதப்படுகிறார் .
# நூர் சகான்

## பிறப்பு மற்றும் ஆரம்ப வாழ்க்கை (1577 &#x2013; 1594)

இப்போது தெற்கு ஆப்கானித்தானில் உள்ளது ]]
இவர் 1577 மே 31 அன்று தற்போதைய ஆப்கானித்தானின் காந்தாரத்தில் பாரசீக பிரபு மிர்சா கியாசு பேக் மற்றும் அவரது மனைவி அசுமத் பேகம் ஆகியோரின் இரண்டாவது மகளாகவும், நான்காவது குழந்தையாகவும் பிறந்தார். அறியப்படாத காரணங்களுக்காக, கியாசு பேக்கின் குடும்பம் 1577 ஆம் ஆண்டில் இந்தியாவுக்கு இடம்பெயர்ந்தது. அங்கு அக்பர் பேரரசின் அரசவை வளர்ந்து வரும் வர்த்தகத் தொழில் மற்றும் கலாச்சாரக் காட்சிகளின் மையத்தில் இருப்பதாகக் கூறப்பட்டது.  
அவர்களது பாதையில் குடும்பத்தினர் கொள்ளையர்களால் தாக்கப்பட்டு தங்களது உடமைகளை இழந்தனர். கியாசு பேக், அவரது கர்ப்பிணி மனைவி மற்றும் அவர்களது இரண்டு குழந்தைகளும் (முகம்மது செரீப், ஆசப் கான் ) இரு கழுதைகளும் மட்டுமே எஞ்சியிருந்தனர். குடும்பம் காந்தாரம் வந்ததும், அசுமத் பேகம் அவர்களின் முதல் மகளை பெற்றெடுத்தார். குடும்பம் மிகவும் வறிய நிலையில் இருந்தது, புதிதாகப் பிறந்த குழந்தையை கவனித்துக் கொள்ள முடியாது என்று அவர்கள் அஞ்சினர். அதிர்ஷ்டவசமாக, குடும்பத்தை மாலிக் மசூத் என்பவர் காப்பாற்றி , அக்பர் பேரரசரின் கீழ் பணியி சேர்த்தார் . குழந்தை குடும்பத்தின் தலைவிதியில் ஒரு மாற்றத்தை அடையாளம் காட்டியதாக நினைத்து அவளுக்கு மெகர்-உன்-நிசா ( 'பெண்கள் மத்தியில் சூரியன்' ) என்று பெயரிடப்பட்டது. இவரது தந்தை கியாசு பேக் 1577 இல் காபூல் மாகாணத்திற்கு திவானாக நியமிக்கப்பட்டார். வியாபாரத்தை நடத்துவதில் அவரது திறமையான திறமை காரணமாக, அவர் உயர் நிர்வாக அதிகாரிகளின் வரிசையில் விரைவாக உயர்ந்தார். அவரது சிறந்த பணிக்காக அவருக்கு இடிமாத்-உத்-தௌலா ( 'மாநில தூண்') என்ற பட்டத்தை பேரரசர் வழங்கினார்.  
அவரது பணி மற்றும் பதவி உயர்வுகளின் விளைவாக, இவர் அரபு மற்றும் பாரசீக மொழிகள், கலை, இலக்கியம், இசை மற்றும் நடனம் ஆகியவற்றை நன்கு அறிந்தார். கவிஞரும் எழுத்தாளருமான வித்யா தர் மகாஜன் பின்னர் இவரை ஒரு துளையிடும் புத்திசாலித்தனம், கொந்தளிப்பான மனநிலை மற்றும் பொது அறிவு ஆகியவற்றைக் கொண்டவர் என்று புகழ்ந்தார்.
# நூர் சகான்

## சேர் ஆப்கானுடன் திருமணம் (1594 &#x2013; 1607)

1594 ஆம் ஆண்டில், இவருக்கு பதினேழு வயதாக இருந்தபோது, இவர் தனது முதல் கணவர் அலி குலி இஸ்தாஜ்லுவை ( சேர் ஆப்கான் கான் என்றும் அழைக்கப்படுகிறார்) மணந்தார். சேர் ஆப்கன் ஒரு துணிச்சலான பாரசீக ஆவார். அவர் முகலாய இராணுவத்தில் சேர்ந்து அக்பர் மற்றும் ஜஹாங்கிர் பேரரசர்களின் கீழ் பணியாற்றினார். அவரது விசுவாசமான சேவைக்கான வெகுமதியாக, அக்பர் சேர் ஆப்கானுடன் நூர் சகானின் திருமணத்தை ஏற்பாடு செய்தார். இந்த தம்பதியினருக்கு 1605 இல் பிறந்த லாட்லி பேகம் என்ற மகள் இருந்தார்.  
1607 ஆம் ஆண்டில், வங்காள ஆளுநரிடமிருந்து வந்த அழைப்புக்குக் கீழ்ப்படிய மறுத்ததாகவும், அரசுக்கு எதிரான நடவடிக்கைகளில் பங்கேற்றதாகவும், சேர் ஆப்கானை அரசவைக்கு அழைத்துச் செல்ல வந்தபோது ஆளுநரைத் தாக்கியதாகவும் வதந்தி பரவியதைத் தொடர்ந்து சேர் ஆப்கான் கொல்லப்பட்டார். இவரது மரணத்திற்கு ஜஹாங்கீரை சிலர் சந்தேகிக்கிறார்கள். ஏனெனில் பிந்தையவர் நூர் சகானைக் காதலித்ததாகக் கூறப்படுகிறது. இந்த வதந்தியின் செல்லுபடியாகும் தன்மை நிச்சயமற்றது. ஏனெனில் ஜஹாங்கிர் தான் பதவிக்கு வந்த நான்கு ஆண்டுகளுக்குப் பிறகு, 1611 இல் நூர் சகானை மட்டுமே மணந்தார். மேலும், சமகால கணக்குகள் 1611 க்கு முன்னர் ஒரு காதல் விவகாரம் இருந்ததா இல்லையா என்பது குறித்த சில விவரங்களை வழங்குகின்றன.
# நூர் சகான்

## அதிகாரத்திற்கு உயருதல்

### பேரரசி ருகையாவுடனான பணி (1607 &#x2013; 1611)

1605 ஆம் ஆண்டில், அக்பர் பேரரசர் இறந்தார். அவருக்குப் பிறகு அவரது மூத்த மகன் இளவரசர் சலீம், ஜகாங்கிர் என்ற பெயரைப் பெற்றார். பிறகு இவரது கணவர் 1607 கொல்லப்பட்டார். இவரும் இவரது மகள் லாட்லி பேகமும் ஆக்ராவுக்கு வரவழைக்கப்பட்டனர். இறப்பதற்கு முன்னர் இவரது கணவ்ரின் ஆபத்தான அரசியல் தொடர்புகளால் பழிவாங்க முயன்றவர்களிடமிருந்து இவரது குடும்பத்தினர் ஆபத்தில் இருந்தார்கள். தன்னுடைய சொந்த பாதுகாப்பிற்காக, இவர் ஆக்ராவில் முகலாயப் பாதுகாப்பில் இருக்க வேண்டியிருந்தது.  
இவர் தனது மகளுடன் அக்பரின் மனைவி ருகாயாவின் அரண்மனையில் பணியில் சேர்ந்தார். இராணியின் பராமரிப்பின் கீழ் இவர் தனது பெற்றோருடன் நேரத்தை செலவிட முடிந்தது. அவ்வப்போது பேரரசரின் பெண்கள் வசித்த அடுக்குமாடி குடியிருப்புகளை பார்வையிடவும் முடிந்தது.  
இவரும் இவரது மகளும் அரசியிடம் நான்கு ஆண்டுகளாக பணியில் இருந்தனர். இவருக்கும் அரசிக்கும் இடையில் வளர்ந்த உறவு மிகவும் மென்மையானதாகவே தோன்றுகிறது. டச்சு வணிகரும் பயண எழுத்தாளருமான *பீட்டர் வான் டென் ப்ரூக்*, தனது *இந்துஸ்தான் குரோனிக்கலில்* இவர்களது உறவை விவரித்தார், "இந்த பேகம் [ருகையா] மெகர்-உன்-நிசா [நூர் சகான்] மீது மிகுந்த பாசத்துடன் இருந்தார். "
# நூர் சகான்

## அதிகாரத்திற்கு உயருதல்

### ஜஹாங்கிருடனானத் திருமணம் (1611 &#x2013; 1627)

இவரும் ஜஹாங்கிரும் பல நூற்றாண்டுகளாக அதிக ஆர்வத்திற்கு உள்ளாகியுள்ளனர் மற்றும் அவர்களின் உறவு பற்றி எண்ணற்ற புராணங்களும் கதைகளும் உள்ளன. 1594 இல் இவரின் முதல் திருமணத்திற்கு முன்னர் இவருக்கும் பேரரசர் ஜஹாங்கிருக்கும் இடையில் ஆரம்பகால பாசம் இருப்பதாக பல கதைகள் கூறுகின்றன. இவருக்கு பதினேழு வயதாக இருந்தபோது அவர்கள் காதலித்ததாக ஒரு மாறுபாடு விவரிக்கிறது. ஆனால் அவர்களது உறவு பேரரசர் அக்பரால் தடுக்கப்பட்டது. இருப்பினும், இவருக்கும் ஜஹாங்கிருக்கும் இடையில் ஒரு முன் உறவு இருந்ததா என்ற சந்தேகத்திற்கு வழிவகுத்தது.
# நூர் சகான்

## அதிகாரத்திற்கு உயருதல்

### ஜஹாங்கிரின் முன்மொழிவு மற்றும் திருமணம்

1611 ஆம் ஆண்டில், மே 25 அன்று இவர்கள் திருமணம் செய்து கொண்டனர் (புதன்கிழமை, 12 வது ரபி-உல்-அவல், 1020 ஏ.எச் / 25 மே 1611). இவர் தனது இரண்டாவது திருமணத்தின் போது முப்பத்து நான்கு வயதாக இருந்தார். இவர் ஜஹாங்கிரின் இருபதாம் மற்றும் கடைசி சட்ட மனைவியாக இருந்தார். 'சில கணக்குகளின்படி, இவர்களுக்கு இரண்டு குழந்தைகள் இருந்தனர். ஒரு சிலர் தம்பதியினர் குழந்தை இல்லாமல் இருந்ததாக தெரிவிக்கின்றனர். இவரை ஷாஜகானின் தாய் என்று தவறாக அடையாளம் கண்ட பின்னர் ஆதாரங்கள் இந்த குழப்பத்தைக் காட்டுகின்றன. ஜஹாங்கிரின் மனைவி, ராஜ்புத் இளவரசி ஜகத் கோசைன் என்பவர்தான் உண்மையில் ஷாஜகானின் தாய் ஆவார்.  
தனது புதிய அழகான மனைவியை கௌரவிப்பதற்காக, ஜஹாங்கிர் 1611 இல் திருமணம் செய்துகொண்ட பின்னர் இவருக்கு 'நூர் மகால்' ("அரண்மனையின் ஒளி") என்றும் பிறகு 1616 இல் 'நூர் சகான்' ("உலகின் ஒளி") எனரும் பெயரிட்டார். இவர் மீதான ஜஹாங்கிரின் பாசமும் நம்பிக்கையும் இவருக்கு மாநில விவகாரங்களில் பெரும் அதிகாரத்தை செலுத்த வழிவகுத்தது. மேலும் ஜஹாங்கிருக்கு அபின் மற்றும் மது மீதிருந்த ஆசையால் இவரது செல்வாக்கு எளிதானது. பல ஆண்டுகளாக, இவர் ஏகாதிபத்திய சக்தியை திறம்பட பயன்படுத்தினார். முகலாய சிம்மாசனத்தின் பின்னால் உண்மையான சக்தியாக அங்கீகரிக்கப்பட்டார். பார்வையாளர்களைப் பெறுவதற்காக இவர் தனது கணவருடன் அரசவையில் அமர்ந்து, உத்தரவுகளை பிறப்பித்தார். பல சாகிர்களின் (நிலச்சுவான்தார்கள்) நிர்வாகத்தை மேற்பார்வையிட்டார். அமைச்சர்களுடன் ஆலோசனை செய்தார்.  
இவர் ஷாஜகான் மற்றும் மும்தாசு மகாலின் இரண்டாவது மகன் இளவரசர் ஷா சுஜாவை 1616 இல் பிறந்தவுடன் தத்தெடுத்தார். இவர் தனது கணவர் மீது மிகுந்த பாசம் கொண்டிருந்தார். அவர் இறந்த பிறகும் அவருக்கு விசுவாசமாகவும் உண்மையாகவும் இருந்தார்.
# நூர் சகான்

## முகலாயப் பேரரசி

### முகலாயப் பேரரசின் நிர்வாகம்

இவர் மிகுந்த உடல் வலிமையும் தைரியமும் கொண்டிருந்தார். இவர் அடிக்கடி தனது கணவருடன் வேட்டை சுற்றுப்பயணங்களுக்குச் சென்றார் மேலும் கடுமையான புலிகளை வேட்டையாடுவதில் இவரது திறமை மற்றும் தைரியத்திற்காக அறியப்பட்டார். ஒரு வேட்டையின் போது ஆறு புலிகளுடன் நான்கு புலிகளை இவர் கொன்றதாக கூறப்படுகிறது. சர் சையத் அகமத் கானின் கூற்றுப்படி, இந்த சாதனை ஒரு கவிஞருக்கு தன்னிச்சையாக ஒரு தன்னிச்சையான ஜோடியை அறிவிக்க ஊக்கமளித்தது:  
இவரது தைரியம், துணிச்சல் மற்றும் நிர்வாகத் திறன்கள் இவரது ஆட்சியின் போது வெளிப்பட்டது. இவர் தனது கணவர் இல்லாத நிலையில் பேரரசின் எல்லைகளை பாதுகாத்தார். குடும்ப சண்டைகள், கிளர்ச்சி எழுச்சிகள் மற்றும் ஜஹாங்கிர் இவரைத் தன் வாரிசு என்று பெயரிடத் தவறியதால் ஏற்பட்ட ஒரு போருக்கு வழிவகுத்தது. 1627 அக்டோபர் 28 அன்று இறந்தார்.
# நூர் சகான்

## பிற்கால ஆண்டுகள் மற்றும் இறப்பு (1628 &#x2013; 1645)

இவர் தனது வாழ்நாள் முழுவதையும் தனது மகள் லாட்லியுடன் லாகூரில் ஒரு வசதியான மாளிகையில் வாழ்ந்து வந்தார். ஷாஜகானால் அவருக்கு ஆண்டுக்கு 2 லட்சம் ரூபாய் வழங்கப்பட்டது. இந்த காலகட்டத்தில், இது 1622 ஆம் ஆண்டில் ஆக்ராவில் தொடங்கிய தனது தந்தையின் கல்லறையை இவர் மேற்பார்வையிட்டார். இப்போது அது இட்மது-தௌலாவின் கல்லறை என்று அழைக்கப்படுகிறது. கல்லறையின் பெரும்பகுதி இவரது வாழ்நாளிலேயே கட்டப்பட்டது. மூன்று லட்சம் ரூபாய் செலவில் இந்த கல்லறையை முடிக்க நான்கு ஆண்டுகள் ஆனது. இவர் 1645 டிசம்பர் 17 அன்று தனது 68 வயதில் இறந்தார். லாகூரில் உள்ள சாக்தாரா பாக் நகரில் உள்ள கல்லறையில் அடக்கம் செய்யப்பட்டார். அவளுடைய கல்லறையின் மீது "இந்த ஏழை அந்நியனின் கல்லறையில், விளக்கு அல்லது ரோஜா இருக்கக்கூடாது. பட்டாம்பூச்சியின் சிறகு எரியவோ, நைட்டிங்கேல் பாடவோ கூடாது "என பொறிக்கப்பட்டுள்ளது.
# நூர் சகான்

## இதனையும் காண்க

- அச்சாபல் தோட்டங்கள்
- செராய் நூர்மகால்
# மெகர்-உன்-நிசா பேகம்

**மெகர்-அன்-நிசா பேகம்** *(Mehr-un-nissa Begum)* (1605-1652) இலாத்லி பேகம் என்றும் அழைக்கப்படும் இவர் ஜஹாங்கீர் மனைவி நூர் சகானைன் மகளாவார்.
# மெகர்-உன்-நிசா பேகம்

## ஆரம்ப கால வாழ்க்கை

இவர், சேர் ஆப்கான் கான் என்ற பட்டத்தை வகித்த அலி குலி பேக்கின் மகளாவார். . இவரது தாயார் மெகர்-உன்-நிசா கானும், இர்மாத்-உத்-தௌலா என்றும் அழைக்கப்பட்ட மிர்சா கியாசு பேக்கின் மகளும், பேரரசர் ஷாஜகானின் மனைவியான பேரரசி மும்தாஜ் மகாலின் முதல் உறவினருமாவார். 1607 இல் சேர் ஆப்கானின் மரணத்திற்குப் பிறகு, இவரும் இவரது தாயாரும் ஆக்ராவுக்கு ஜஹாங்கிர் அரண்மனைக்கு வரவழைக்கப்பட்டனர். இவரது வளர்ப்பு தாய் பேரரசி ருகையா சுல்தான் பேகம், மறைந்த பேரரசர் அக்பரின் மனைவியாவார். 1611 ஆம் ஆண்டில், இவரது தாயார் பேரரசர் ஜஹாங்கீரை மறுமணம் செய்து கொண்டார். மேலும் பேரரசி நூர் சகான் பேகம் என்றும் அறியப்பட்டார்.  
1617 ஆம் ஆண்டில், நூர் சகானும் அவரது சகோதரர் ஆசாப் கானும், ஜஹாங்கிரின் மூத்த மகனான இளவரசர் குசுராவ் மிர்சாவுடன் இவரைத் திருமணம் செய்து வைக்கவும், இளவரசர் குர்ரம் மிர்சாவுக்கு (வருங்கால பேரரசர் ஷாஜகான்) பதிலாக, அவரை வாரிசாக உருவாக்கவும் திட்டமிட்டனர். இருப்பினும், குசுராவ் இவர்களின் வாய்ப்பை மறுத்துவிட்டார்.
# மெகர்-உன்-நிசா பேகம்

## திருமணம்

இவருக்கு பதினாறு வயதாக இருந்தபோது, ஜஹாங்கிர் தனது மகன் சாக்யார் என்பவருக்கு 1621 ஏப்ரல் 23திருமணம் செய்து வைத்தார்.  
1623 செப்டம்பர் 13 அன்று இவர்களுக்கு அர்சானி பேகம் என்ற மகள் பிறந்தார்.  
1627 அக்டோபர் 28 அன்று ஜஹாங்கிர் இறந்தார். இவரது தாயார் நூர் சகான் விரும்பியபடி இவரது கணவர் சாக்யார் லாகூர் அரியணையில் ஏறினார். பின்னர், ஷாஜகான் 16 சனவரி 1628 அன்று அரியணையில் ஏறினார். சனவரி 23 அன்று, சாக்யார், இளவரசர் தேனியல் மிர்சாவின் மகன்களான தாமுராசு மிர்சா, கோசாங் மிர்சா ,இளவரசர் குசுராவ் மிர்சாவின் மகன்கள் தாவர் பக்ச் மிர்சா மற்றும் கர்சாப் மிர்சா ஆகியோரை தூக்கிலிட உத்தரவிட்டார்.
# மெகர்-உன்-நிசா பேகம்

## கடைசி ஆண்டுகள்

இருபத்தி இரண்டு வயதுடைய இளம் விதவையான இவர் தனது தாயுடன் லாகூரில் குடியேறினார். இவர்கள் இருவரும் எளிமையான மற்றும் கடினமான வாழ்க்கை வாழ்ந்தனர். இவரது தாயார் நூர் சகான் 1645 இல் இறந்தார். அவரது கணவர் ஜஹாங்கிருக்கு அருகில் ஒரு தனி கல்லறையில் அடக்கம் செய்யப்பட்டார். அவர் பேரரசர் ஷாஜகானிடமிருந்து பெற்ற நிதியிலிருந்து அக்கல்லறையைக் கட்டியிருந்தார். இவரது மரணத்திற்குப் பிறகு, இவரும் இவரது தாயின் அருகில் அடக்கம் செய்யப்பட்டார்.
# மெடிநெத் அபு

**மெடிநெத் அபு** (**Medinet Habu**) (; எகிப்தியம்: *Tjamet* or *Djamet*) எகிப்து நாட்டில் பாயும் நைல் நதியின் மேற்கு கரையில் உள்ள தீபை நகரத்திற்கு அருகில் உள்ள அல்-உக்சுர் நகரத்திற்கு அண்மையில் அமைந்த பண்டைய தொல்லியல் நகரம் ஆகும். புது எகிப்து இராச்சியத்தை ஆண்ட இருபதாம் வம்சத்தின் இரண்டாம் பார்வோன் மூன்றாம் ராமேசஸ் ஆட்சிக் காலத்தின் போது (கிமு 1186 - கிமு 1155) மெடிநெத் அபு நகரத்தில் தனது கல்லறைக் கோயிலையும் கட்டியும், கோயில் சுவற்றில் எகிப்திய மன்னர்களின் பெயர்கள் கொண்ட கல்வெட்டையும் நிறுவினார்.  
மெடிநெத் அபுவில் மூன்றாம் ராமேசஸ் தனக்காக நிறுவிய கல்லறைக் கோயில் 150 மீட்டர் நீளம் கொண்டது. மேலும் இக்கோயிலில் எகிப்திய மன்னர்களின் பெயர்கள் கல்வெட்டில் பொறிக்கப்பட்டுள்ளது.  
கல்லறைக் கோயில்]]
# மெடிநெத் அபு

## இதனையும் காண்க

- துரின் மன்னர்கள் பட்டியல்
- பண்டைய எகிப்திய அரசமரபுகள்
- மெடிநெத் அபு மன்னர்கள் பட்டியல்
- மெடிநெத் அபு கோயில்
- எகிப்தின் இருபதாம் வம்சம்
# மெடிநெத் அபு

## இலக்கியம்

- James Henry Breasted *The Excavation of Medinet Habu. Volume 1 General Plans and Views.* University of Chicago Press, Chicago 1934.
- Uvo Hölscher: *The Excavation of Medinet Habu.* University of Chicago Press, Chicago 1934–1954.
# மெடிநெத் அபு கோயில்

மூன்றாம் ராமேசின் கல்லறைக் கோயில், மெடிநெத் அபு, எகிப்து]]  
**மெடிநெத் அபு கல்லறைக் கோயில்**, புது எகிப்திய இராச்சியத்தை ஆண்ட இருபதாம் வம்ச மன்னர் மூன்றாம் ராமேசஸ் என்பவர் பண்டைய எகிப்து நாட்டின் அல்-உக்சுர் நகரத்தின் அருகே உள்ள மெடிநெத் அபு எனுமிடத்தில், தனக்காக கட்டிக்கொண்ட கல்லறைக் கோயில் ஆகும். இக்கோயிலில் மூன்றாம் ராமேசஸ் தனது ஆட்சிக் காலத்தில் (கிமு 1186 - கிமு 1155), பண்டைய எகிப்திய மன்னர்களின் பெயர் பட்டியலை கற்பலகையில் குறுங்கல்வெட்டுகளாகப் பொறித்துள்ளார்.  
எகிப்தில் மெடிநெத் அபு எனுமிடத்தில் உள்ள மூன்றாம் ராமேசஸ் தனக்காக நிறுவிய இக்கல்லறைக் கோயிலை ஐரோப்பிய தொல்லியல் அறிஞர் விவான்ட் டெனொன் என்பவர் 1799-1801-களில் பார்வையிட்டார். 1859 மற்றும் 1899 ஆண்டுகளில் இக்கல்லறைக் கோயில் அகழாய்வுப் பணி மேற்கொள்ளப்பட்டது.
# மெடிநெத் அபு கோயில்

## அகழாய்வு

எகிப்தில் மெடிநெத் அபு எனுமிடத்தில் உள்ள மூன்றாம் ராமேசஸ் தனக்காக நிறுவிய இக்கல்லறைக் கோயிலை ஐரோப்பிய தொல்லியல் அறிஞர் விவான்ட் டெனொன் என்பவர் 1799-1801-களில் பார்வையிட்டார். 1829-இல் சாம்பொல்லியான் இக்கல்றைக் கோயிலை விளக்கி எழுதியுளார். 1859 மற்றும் 1899 ஆண்டுகளில் இக்கல்லறைக் கோயில் அகழாய்வுப் பணி மேற்கொள்ளப்பட்டது. சிக்காக்கோ பல்கலைகழகத்தின் கல்வெட்டியல் துறையினரும், சிக்காக்கோ கீழ்திசை ஆய்வு நிறுவனமும் மெடிநெத் அபு நகரத்தின் கல்லறைக் கோயிலை 1924 முதல் தொடர்ந்து அகழ்வாய்வுப் பணி செய்து வருகின்றனர்.
# மெடிநெத் அபு கோயில்

## மன்னர்கள் பட்டியல்

இக்கல்லறைக் கோயிலின் இரண்டாம் பிரகாரத்தின் கிழக்குச் சுவரில், கற்பலகையில் புது எகிப்திய இராச்சியத்தை ஆண்ட் 9 பார்வோன்கள் பெயர்கள் குறுங்கல்வெட்டுகளில் பொறிக்கப்பட்டது.
# மெடிநெத் அபு கோயில்

## இதனையும் காண்க

- பண்டைய எகிப்திய அரசமரபுகள்
# மெடிநெத் அபு மன்னர்கள் பட்டியல்

**மெடிநெத் அபு மன்னர்கள் பட்டியல்**, பண்டைய எகிப்தின் நைல் நதியின் மேற்கு கரையில் உள்ள அல்-உக்சுர் நகரத்திற்கு அருகே உள்ள மெடிநெத் அபு எனுமிடத்தில் உள்ள மெடிநெத் அபு கோயில் சுவரில் புது எகிப்து இராச்சியத்தின் 9 மன்னர்கள் பெயர்கள் குறுங்கல்வெட்டுகளில் செதுக்கப்பட்டுள்ளது.  
புது எகிப்திய இராச்சியத்தை ஆண்ட எகிப்தின் இருபதாம் வம்சத்தின் இரண்டாம் பார்வோன் மூன்றாம் ராமேசஸ் ஆட்சிக் காலத்தில் (கிமு 1186 - கிமு 1155) புது எகிப்திய இராச்சியத்தை ஆண்ட மன்னர்கள் பட்டியலை கல்வெட்டில் செதுக்கி வைக்கப்பட்டது.  
மன்னர் இரண்டாம் ராமேசஸ் என்பவர் முதல் வமச மன்னர்கள் முதல் பத்தொன்பதாம் வம்ச மன்னர்களின் பெயர்களை துரின் மன்னர்கள் பட்டியல், அபிதோஸ் மன்னர்கள் பட்டியல் மற்றும் கர்னாக் மன்னர்கள் பட்டியல்களை கற்பலகையில் குறுங்கல்வெட்டுகளிலும், பாபிரஸ் காகிதத்திலும் குறித்துள்ளார்.  
, மெடிநெத் அபு, எகிப்து]]
மெடிநெத் அபு மன்னர்கள் பட்டியல் கல்வெட்டில், மன்னர் மூன்றாம் ராமேசஸ், மின் கடவுளுக்கான எகிபதியத் திருவிழாவின் போது முன்னின்று செல்வது போன்று காட்சிப்படுத்தப்பட்டுள்ளது. 16 குறுங்கல்வெட்டுகளில் புது எகிப்திய இராச்சியத்தின் ஒன்பது மன்னர்களின் பெயர்கள் மட்டும் இடம் பெற்றுள்ளது.  
மெடிநெத் அபு மன்னர்கள் பட்டியல் கல்வெட்டு முதலில் 1845-இல் ஜீன்-பிரான்காய்ஸ் சாம்போல்லியன் என்பவரால் வெளியிடப்பட்டப்பட்டது.பின்னர் நான்கு ஆண்டுகள் கழித்து கார்ல் ரிச்ச்சர்டு லெப்சியஸ் என்பவர் இப்பட்டியலை காட்சிப்படுத்தினார்.
# மெடிநெத் அபு மன்னர்கள் பட்டியல்

## பட்டியலில் குறிப்பிட்ட மன்னர்களின் பெயர்

இப்பெயர் பலகையில் இரண்டு பகுதிகளாகக் கொண்டது. இடது புறம் ஏழு மூத்த பார்வோன்களை ஊர்வலமாக அழைத்துச் செல்லப்படுகின்றனர். வலது புறத்தில் ஒன்பது மன்னர்கள் நடந்து செல்கின்றனர்.  
| # | பார்வோன் | கல்வெட்டில் பெயர் | # | பார்வோன் | கல்வெட்டில் பெயர் |
| --- | --- | --- | --- | --- | --- |
| 1 | மூன்றாம் ராமேசஸ் | யுசர்மாத்திரி-மெரியமூன் | 8 | மூன்றாம் ராமேசஸ் | யுசர்மாத்திரி-மெரியமூன் |
| 2 | செத்னக்தே | யுசர்கௌரே-மெரியமூன் | 9 | செத்னக்தே | யுசர்கௌரே-மெரியமூன் |
| 3 | இரண்டாம் ராமேசஸ் | யுசர்மாத்திரி-செதெப்பனரே | 10 | இரண்டாம் சேத்தி | யுசர்கெப்பெருரே-செதெப்பனரே |
| 4 | மெர்நெப்தா | பாயின்ரே-மெரியமூன் | 11 | மெர்நெப்தா | பாயின்ரே-மெரியமூன் |
| 5 | மூன்றாம் ராமேசஸ் | யுசர்மாத்திரி-மெரியமூன் | 12 | இரண்டாம் ராமேசஸ் | யுசர்மாத்திரி-செதெப்பனரே |
| 6 | செத்னக்தே | யுசர்கௌரே-மெரியமூன் | 13 | முதலாம் சேத்தி | மென்மாத்திரி |
| 7 | இரண்டாம் சேத்தி | யுசர்கெப்பெருரே-செதெப்பனரே | 14 | முதலாம் ராமேசஸ் | மென்பெத்தியரே |
| 15 | ஹொரெம்ஹெப் | ஜேசெர்கெபெருரெ-செதெப்பனரே |  |  |  |
| 16 | மூன்றாம் அமென்கோதேப் | நெப்மாத்திரி | } |  |  |
# மெடிநெத் அபு மன்னர்கள் பட்டியல்

## இதனையும் காண்க

- துரின் மன்னர்கள் பட்டியல்
- அபிதோஸ் மன்னர்கள் பட்டியல்
- கர்னாக் மன்னர்கள் பட்டியல்
- மெடிநெத் அபு
- மெடிநெத் அபு கோயில்
- பண்டைய எகிப்திய அரசமரபுகள்
# வேலுமனோகரன் கலை மற்றும் அறிவியல் மகளிர் கல்லூரி

**வேலுமனோகரன் கலை மற்றும் அறிவியல் மகளிர் கல்லூரி** தமிழ்நாட்டின் இராமநாதபுரம் மாவட்டம், இராமநாதபுரம் தேவிபட்டினம் மரப்பாலம் என்னும் ஊரில் அமைந்துள்ளது. இக்கல்லூரியானது அழகப்பா பல்கலைக்கழகத்தின் இணைவும் புது தில்லி பல்கலைக்கழக மானியக் குழு அங்கீகாரமும் பெற்றது.
# வேலுமனோகரன் கலை மற்றும் அறிவியல் மகளிர் கல்லூரி

## அறிமுகம்

இக்கல்லூரியானது வேலுமாணிக்கம் குழுமத்தின் தலைவர் தொழிலதிபர் வேலு மனோகரனால் 2019 ஆம் ஆண்டு தொடங்கப்பட்டது.. இது ஒரு சுயநிதி மகளிர் கல்லூரியாகும்.
# வேலுமனோகரன் கலை மற்றும் அறிவியல் மகளிர் கல்லூரி

## படிப்புகள்

இக்கல்லூரியின் இளங்கலைப் பிரிவில் தமிழ், ஆங்கிலம், ஆங்கிலம், வணிகவியல் ஆகிய துறைகளும் இளம் அறிவியல் பிரிவில் கணிதம், வேதியியல், இயற்பியல், கணினி அறிவியல், கணினிப் பயன்பாட்டியல் ஆகிய துறைகளும் செயல்பட்டு வருகின்றன.
# பிரேமகீர்த்தி டி அல்விஸ்

**பிரேமகீர்த்தி டி அல்விஸ்** என அழைக்கப்படும் **சமரவீர முதலிகே டொன் பிரேமகீர்த்தி டி அல்விஸ்** (*Samaraweera Mudalige Don Premakeerthi de Alwis*, 3 சூன் 1947 – 31 சூலை 1989) இலங்கை வானொலி, தொலைக்காட்சி ஒலிபரப்பாளரும், பாடலாசிரியரும் ஆவார். இவர் 1987-89 ஜேவிபி புரட்சியின் போது படுகொலை செய்யப்பட்டார்.
# பிரேமகீர்த்தி டி அல்விஸ்

## வாழ்க்கைக் குறிப்பு

டி அல்விஸ் கொழும்பில் 1947 சூன் 3 இல் பிறந்தவர். இவரது தந்தை மருதானையில் இரயில்வே பணியாளராக இருந்தவர். மருதானை மாளிகாகந்தை மகா வித்தியாலயத்திலும் பின்னர் ஆனந்தா கல்லூரியிலும் கல்வி கற்றார். பாடசாலை செய்தி இதழான *தம்ம ஜெயந்தி* பத்திரிகையின் இணையாசிரியராக இருந்தார்.
# பிரேமகீர்த்தி டி அல்விஸ்

## பணி

பிரேமகீர்த்தி தவச குழுமத்தின் *விசித்துர* இதழில் 1966 இல் இணைந்து சிறப்புக் கட்டுரைகள் எழுதினார். H1967 திசம்பர் 17 இல் இலங்கை வானொலியில் பகுதிநேஎர அறிவிப்பாளராக இணைந்தார். 1989 சூலை 31 இரவு 8:30 மணியளவில் கொழும்பு ஓமகமையில் உள்ள இவரது வீட்டுக்கு வந்த ஆயுததாரிகள், அவரை வெளியே வருமாறு அறிவுறுத்தினர். பிரேமகீர்த்தி பின் கதவால் வெளியேற முற்படும்போது, பின் வளவில் காத்திருந்த மேலும் பல ஆயுததாரிகள்,  
2014 சூலையில், இலங்கை ஒலிபரப்புக் கூட்டுத்தாபனத்திற்குச் செல்லும் சாலை ஒன்றுக்கு இவரது பெயரால் 'பிரேமகீர்த்தி டி அல்விஸ் மாவத்தை' எனப் பெயர் சூட்டப்பட்டது.
# பாண்டியன் கல்

**பாண்டியன் கல்** (*Pandiyan Kallu*) என்பது இந்தியாவின் கேரள மாநிலத்தின், காசர்கோடு மாவட்டத்தில் *திருகநாட் கோயிலில்* இருந்து இரண்டு கி.மீ. தொலைவில் கடலில் உள்ள ஒரு பெரிய பாறை ஆகும். இந்தப் பாறை சாகச நீச்சல் வீர்ர்களுக்கு சவாலான ஒரு இடமாகும்.  
இங்கு நிலவும் ஒரு நாட்டார் கதையின் படி இந்தப் பாறை பாண்டிய மன்னனின் கப்பல் என்றும், திருகநாட் கோயிலை தாக்கிய இந்த கப்பல் கல்லாக மாறியது என்று சொல்லப்படுகிறது. இதனாலேயே இது பாண்டியன் கல்லு என்று அழைக்கப்படுகிறது.
# வியாகுல அன்னை தேவாலயம், காசர்கோடு

**பேலா தேவாலயம்** அல்லது **வியாகுல அன்னை தேவாலயம்** ( **Bela Church**, also *Our Lady of Sorrows Church*) என்பது தென்னிந்தியாவின் கேரள மாநிலத்தின் காசர்கோடு மாவட்டத்தில் உள்ள ஒரு ரோமன் கத்தோலிக்க தேவாலயம் ஆகும். இது &nbsp; காசர்கோடுக்கு வடக்கே 15 கி.மீ. தொலைவிலும்,
மங்களூரிலிருந்து 50 கி.மீ. தொலைவிலும் உள்ளது.  
இந்த தேவாலயம் 1890 ஆம் ஆண்டில் கட்டப்பட்டது, இதுவே மாவட்டத்தின் பழமையான தேவாலயமாகும். மங்களூர் மறைமாவட்டத்தின் கீழ் உள்ள இந்த கோதிக் மறுமலர்ச்சி கட்டடக்கலை கொண்ட ரோமன் கத்தோலிக்க தேவாலயம் அண்மையில் தன் நூற்றாண்டு விழாவைக் கொண்டாடியதுடன், புதுப்பிக்கப்பட்டும் வருகிறது.
# மஹர்

**மஹர் ** (*Mahar*) எனப்படுவோர் இந்திய மாநிலமான மகாராஷ்ட்ரா பகுதியிலும் வாழும் ஒரு சாதியினர் ஆவார்.மஹர் இனத்தவர்களின் தாய்மொழி மராத்தி ஆகும் .மஹர் சமூகத்தினர் சுமார் 16 இந்திய மாநிலங்களில் பட்டியல் இனத்தவர்களாக உள்ளனர்.இவர்கள் சத்திரபதி சிவாஜி மகாராஜ் படையில் படை வீரர்களாக இருந்துள்ளனர் . அம்பேத்கரின் வழிகாட்டுதலில் படி மஹர் சமூகத்தினர் பௌத்தம் சமயம் பின்பற்றினர். மகாராஷ்ட்ரா மக்கள் தொகையில் சுமார் 9 % மஹர் சமூகத்தினர் உள்ளனர்
# மாப்பிள்ளை பல்லவராயர்

**மாப்பிள்ளை பல்லவராயர்** என்பவர் புதுக்கோட்டை சமஸ்தானத்தில் தலைமை மேலாளராக 1807 ஆம் ஆண்டிலிருந்து 1814 ஆம் ஆண்டு வரை பதவியில் இருந்தார். இவர் புதுக்கோட்டை அரசர் இராயரகுநாத தொண்டைமான் அவர்களின் ஒரே மகளான இராசகுமாரி பெருந்தேவி அம்மாள் ஆய் சாகிப் அவர்களை திருமணம் செய்திருந்தார்.  
இவர் இறந்ததும், இவரது மனைவி இராசகுமாரி பெருந்தேவி அம்மாள் ஆய் சாகிப் அவர்கள், தனது கணவரின் தம்பியான ரங்கன் பல்லவராயரை வாரிசாக தத்தெடுத்துக்கொண்டார். 1829 ல் தொண்டைமான் மன்னரின் உத்தரவின் பேரில் ரங்கன் பல்லவராயர் அவர்கள், இலுப்பூர் வட்டம் சுந்தரப்பட்டியில் ஒரு அணை கட்டியுள்ளார்.
# நூர் மகால், பகவல்பூர்

**நூர் மகால்** *(Noor Mahal )* என்பது பாக்கித்தானிலுள்ள பஞ்சாப் மாநிலத்தில் உள்ள பகவல்பூரில் உள்ள பாக்கித்தான் இராணுவத்திற்கு சொந்தமான அரண்மனை ஆகும். 1872 ஆம் ஆண்டில் இது நவீனத்துவமாக இத்தாலிய நியோகிளாசிக்கல் பாணியில் கட்டப்பட்டது. பிரிட்டிசு இராச்சியத்தின் போது பகவல்பூர் சுதேச அரசின் நவாப்களுக்கு சொந்தமாக இருந்தது.
# நூர் மகால், பகவல்பூர்

## வரலாறு

இதன் கட்டுமானம் குறித்து பல்வேறு கதைகள் உள்ளன. ஒரு புராணத்தின் படி, நவாப் நான்காம் அட்னான் அப்பாசி தனது மனைவிக்காக இந்த அரண்மனையை எழுப்பியதாகவும், அவள் சாரளத்தின் வழியே பார்க்கும்போது அருகிலுள்ள கல்லறையைப் பார்க்க நேர்ந்ததாகவும் என்வே அவள் இதில் ஒரு இரவு மட்டுமே தங்கியதாகவும் அதனால் அவன் ஆட்சியின் போது அரண்மனை பயன்படுத்தப்படாமல் இருந்தது.  
விளம்பரம் இல்லாததால் நூர் மகால் பகவல்பூரின் மறைக்கப்பட்ட ரத்தினங்களில் ஒன்றாகும். அரண்மனை பொதுமக்களுக்கு திறக்கப்பட்டுள்ளது. இது தற்போது பாக்கித்தான் இராணுவத்தின் வசம் உள்ளது. இது மாநில தர்பார் மற்றும் வெளிநாட்டு பிரதிநிதிகளுடன் சந்திப்புகளை நடத்துவதற்கு ஒரு மாநில விருந்தினர் மாளிகையாகவும் பயன்படுத்தப்படுகிறது.
# நூர் மகால், பகவல்பூர்

## கட்டிடக்கலை

மாநில பொறியியலாளராக இருந்த திரு. ஹீனன் என்ற ஆங்கிலேயர் இந்த கட்டிடத்தை வடிவமைத்தார். நூர் அரண்மனைக்கு அடித்தளம் 1872 இல் போடப்பட்டது. ஒரு நல்ல சகுனமாக அதன் வரைபடமும் நாணயங்களும் அதன் அஸ்திவாரத்தில் புதைக்கப்பட்டன. அரண்மனையின் பெரும்பாலான பொருட்கள் மற்றும் தளவாடங்கள் இங்கிலாந்து மற்றும் இத்தாலியில் இருந்து இறக்குமதி செய்யப்பட்டன. அரண்மனையின் கட்டுமானம் 1875 ஆம் ஆண்டில் ரூ. 1.2 மில்லியன் ஆகும். 1862 ஆம் ஆண்டில் இந்திய ரூபாய் நாணயத்தில் 11.66 கிராம் என்ற வெள்ளியின் அளவைக் கருத்தில் கொண்டால், 2016 ஆம் ஆண்டில் இந்த தொகை சுமார் 8.1 மில்லியன் அமெரிக்க டாலர்களாக வரும். நூர் அரண்மனை கொண்டது. இது அடித்தளத்தில் 14, 6 வராண்டாக்கள் மற்றும் 5 குவிமாடங்கள் உட்பட 32 அறைகளைக் கொண்டுள்ளது.  
இந்த வடிவமைப்பு கொரிந்திய மற்றும் இஸ்லாமிய கட்டிடக்கலைகளின் அம்சங்களை உள்ளடக்கியது. துணைக் கான்டினென்டல் பாணியுடன். கொரிந்திய தொடுதல் நெடுவரிசைகள், கந்தணி, பெடிமென்ட்ஸ் மற்றும் தர்பார் அறையின் மேல் பகுதி ஆகியவற்றில் தெரியும். இஸ்லாமிய பாணி ஐந்து குவிமாடங்களில் தெளிவாகத் தெரிகிறது. ஐந்தாவது நவாப் முகம்மது பகவல்கான் 1906 ஆம் ஆண்டில் அரண்மனைக்குள் ஒரு மசூதியை ரூ. 20,000 செலவில் எழுப்பினான். இதன் வடிவமைப்பு லாகூரின் அட்சீசன் கல்லூரியின் மசூதியை அடிப்படையாகக் கொண்டது .  
1956 ஆம் ஆண்டில், பகவல்பூர் மாநிலம் பாக்கித்தானில் இணைக்கப்பட்டபோது, அந்தக் கட்டிடம் மத விவகாரங்கள் துறையால் கையகப்படுத்தப்பட்டது. இந்த அரண்மனை 1971 இல் இராணுவத்திற்கு குத்தகைக்கு விடப்பட்டது. 1997 ஆம் ஆண்டில் இராணுவம் இதை 119 மில்லியன் தொகைக்கு வாங்கியது.  
இந்த கட்டிடம் செப்டம்பர் 2001 இல் பாக்கித்தானின் தொல்பொருள் துறையால் "பாதுகாக்கப்பட்ட நினைவுச்சின்னமாக" அறிவிக்கப்பட்டது. இது இப்போது பொது பார்வையாளர்கள், மாணவர்கள் பயணங்கள் மற்றும் பிற ஆர்வமுள்ள நபர்களுக்கு திறக்கப்பட்டுள்ளது.
# நூர் மகால், பகவல்பூர்

## பார்க்க வேண்டிய விஷயங்கள்

அரண்மனையில் நிறைய பழைய விஷயங்கள் உள்ளன. இதில் பல நவாப்கள் பயன்படுத்திய பொருட்கள் உள்ளன. பல பழைய வாள்கள், பழைய நாணயத்தாள்கள் மற்றும் நாணயங்கள், அந்த காலத்தில் செய்யப்பட்ட பழைய சட்டங்கள், நவாப்கள் விளையாடப் பயன்படுத்திய பழைய பியானோ, நவாப்கள் பயன்படுத்திய பழைய தளவாடங்கள் போன்றவை உள்ளன. இதில் ஒரு நீண்ட சுவர் உள்ளது. அதில் நவாப்களின் கற்பனை படங்கள் உள்ளன. ஒரே ஒரு படம் மட்டுமே உண்மையானது. மற்ற அனைத்தும் கற்பனையானவை. மகாலை அடுத்து ஒரு சிறைச்சாலையும் உள்ளது.
# நூர்மகால்

**நூர்மகால்** *(NurMahal )* என்பது இந்திய மாநிலமான பஞ்சாபில் உள்ள ஜலந்தர் மாவட்டத்தில் உள்ள ஒரு நகரம் மற்றும் நகராட்சி மன்றமாகும். இது பஞ்சாபில் உள்ள லோகியன் காச்-நகோதர் - லூதியானா நகரத்திற்கு அருகில் அமைந்துள்ள ஒரு சிறிய நகரமாகும். இந்த நகரம் அருகிலுள்ள நகரங்களான பில்லௌர் மற்றும் நகோதருடன் இரயில் பாதைகளில் செல்லும் சாலை வழியாக இணைக்கப்பட்டுள்ளது. நூர்மகால் நகோதரில் இருந்து 13 கி.மீ தொலைவிலும், ஜலந்தரில் இருந்து 33 கி.மீ தொலைவிலும் அமைந்துள்ளது. பல கிராமங்கள் நூர்மகாலுக்கு அருகில் உள்ளன.
# நூர்மகால்

## வரலாறு

கோட் கக்லூர் என்று அழைக்கப்படும் ஒரு பழங்கால நகரம் அமைந்திருந்த இடத்தில் நூர்மகால் கட்டப்பட்டது. இந்தப்பகுதியில் கிடைத்த செங்கற்களும் மண்ணின் அடியில் காணப்பட்ட பல நாணயங்களும் இதை நிரூபிக்கின்றன. அறியப்படாத காரணத்திற்காக பண்டைய நகரம் 1300 ஆம் ஆண்டில் கைவிடப்பட்டது அல்லது அழிக்கப்பட்டது என்று நம்பப்படுகிறது. பின்னர்மகாராஜா ஜசா சிங் அலுவாலியா இந்த நகரத்தை தனது கட்டுப்பாட்டிற்குள் கொண்டுவந்தார்.  
முகலாய பேரரசர் ஜஹாங்கிரின் (1605-1627) மனைவி நூர் சகானின் பெயரால் நூர் மகால் பெயரிடப்பட்டது. அவர் இங்கு வளர்க்கப்பட்டார். மேலும் அவரது குழந்தைப் பருவத்தை இங்கே கழித்ததாக கருதப்படுகிறது. கிழக்கிந்திய நிறுவனம் கட்டுப்பாட்டைப் பெறுவதற்கு முன்பு இந்த நகரம் தல்வான் ராஜ்புத் மற்றும் அலுவாலியா சீக்கியர்களின் ஆட்சியின் கீழ் இருந்து வந்தது.
# நூர்மகால்

## செராய் நூர் மகால்

நூர் மகாலில் சுற்றுலா ஆர்வத்தின் முக்கிய அம்சம் நூர் சகான் கட்டிய முகலாய செராய் ஆகும் . இது கீழைக் கட்டிடக்கலைக்கு ஒரு சிறந்த எடுத்துக்காட்டாகத் திகழ்கிறது. இந்த வரலாற்று நினைவுச்சின்னம் தொல்பொருள் துறையால் கவனிக்கப்படுகிறது.செராயின் முழு அமைப்பும் 140 அறைகளைக் கொண்ட நாற்கர வடிவத்தில் உள்ளது. இது கட்டமைப்பின் நான்கு பக்கங்களிலும் பரவியுள்ளது.  
செராய் நூர் மகாலை அடைய சிறந்த வழி, அருகிலுள்ள இரயில் நிலையமான நகோதர் சந்திக்குச் செல்வதுதான். இந்த சந்திக்கு வடக்கு இரயில்வே சேவை செய்கிறது. நூர் மகால் தனது சொந்த ரயில் நிலையத்தையும் ஒரு பெரிய தானிய சந்தையையும் கொண்டுள்ளது. இது பில்லௌர் - லோகியன் காச் பாதையில் அமைந்துள்ளது.
# நூர்மகால்

## புள்ளிவிவரங்கள்

2001 மக்கள் தொகைக் கணக்கெடுப்புப்படி, நூர் மகாலின் மக்கள் தொகை 12,630 என்ற அளவில் இருந்தது. ஆண்கள் 53 சதவீதமும் மற்றும் பெண்கள் 47 சதவீத ஆகும். நூர் மகாலின் சராசரி கல்வியறிவு விகிதம் 71 சதவீதமாகும். இது தேசிய சராசரியான 59.5 சதவீதத்தைவிட அதிகமாக உள்ளது: ஆண் கல்வியறிவு 73 சதவீதமும், பெண் கல்வியறிவு 68 சதவீதமுமாகும். நூர் மகாலில், 13 சதவீத மக்கள் 6 வயதுக்குட்பட்டவர்கள்.
# செராய் நூர்மகால்

**செராய் நூர்மகால்** *(Serai Nurmahal)* அல்லது முகலாய செராய் என்பது வரலாற்று முக்கியத்துவம் வாய்ந்த ஒரு விடுதியாகும், இது ஜலந்தருக்கு அருகிலுள்ள நூர்மகால் என்ற இடத்தில் அமைந்துள்ளது.
# செராய் நூர்மகால்

## வரலாறு

முகலாயப் பேரரசின் காலம் பொருளாதாரம் உட்பட ஒவ்வொரு துறையிலும் வளர்ச்சியின்காலமாகும். வர்த்தகமும், அரசியலின் வளர்ந்து வரும் முக்கியத்துவம், வணிக மற்றும் அரசியல் நலன்களை இணைக்கும் சாலைகளின் வலையமைப்பை உருவாக்க வழிவகுத்தது. இந்த சாலைகளின் பக்கங்களிலும் நிழல் தரும் மரங்கள் நடப்பட்டு, கிணறுகள் தோண்டப்பட்டு, செராய்கள் எனப்படும் பயணிகளுக்கு ஓய்வு விடுதிகள் கட்டப்பட்டன.  
முகலாயப் பேரரசர் ஜஹாங்கீரின் மனைவி நூர் சகானின் உத்தரவின் பேரில் 1618 இல் சக்காரியா கானின் மேற்பார்வையிலும், பின்னர், பிஸ்த் தோவாப்பின் மேற்பார்வையிலும் விடுதிக் கட்டப்பட்டது . நூர்மகால் அதன் பெயரை நூர் சகானிடமிருந்து பெற்றது. அவர் இங்கு வளர்க்கப்பட்டதாகக் கூறப்படுகிறது.